

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 944-01/18-01/1

URBROJ: 2186-06-01/18-128

Petrijanec, 30. studenoga 2018.

Na temelju članka 35. Zakona o vlasništvu i drugim stvarnim pravima (»Narodne novine« broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17) i članka 28. Statuta Općine Petrijanec (»Službeni vjesnik Varaždinske županije« broj 16/13 i 52/17), Općinsko vijeće Općine Petrijanec, na prijedlog općinskog načelnika, na 13. sjednici održanoj dana 30. studenoga 2018. godine, donosi

**ODLUKU**

 **o prodaji zemljišta**

**Članak 1.**

U Odluci o prodaji zemljišta predmet prodaje je zemljište na području Općine Petrijanec, katastarska čestica br. 323/17, k.o. Petrijanec, upisane u zemljišnoknjižni uložak br. 1304 k.o. Petrijanec, u vlasništvu Općine Petrijanec.

**Članak 2**.

Procijenjena vrijednost zemljišta sukladno Elaboratu procjene prometne vrijednosti nekretnine izrađenog od ovlaštenog procjenitelja VIP d.o.o., Tvrtka za vještačenje i projektiranje u građevinarstvu, Vladislava Vežića 10, 42000 Varaždin (izradio Zadravec Vladimir, struč.spec.ing.aedif.) za zemljište ukupne površine 6.145 m² iznosi 27.09 kn po m² što ukupno iznosi 166.468,05 kuna.

**Članak 3.**

Utvrđuje se visina početne cijene u iznosu od 19,53 kn/m² te se daje ovlast općinskom načelniku da raspiše natječaj za česticu navedenu u članku 1. ove Odluke te izvrši sve pravne radnje vezane na sklapanje kupoprodajnog ugovora i sređivanja vlasničkog stanja.

**Članak 4.**

Ova Odluka o prodaji zemljišta stupa na snagu osmog dana od dana objave u »Službenom vjesniku Varaždinske županije«.

Predsjednik Općinskog vijeća

 mr. sc. Martin Evačić, v. r.